От ЧЕЗ планират продажба на активите си в България, Румъния, Турция и Полша - News.bg
27.05.2019 13:51:08
27.05.2019 14:26:05
От Чешката група ЧЕЗ (CEZ) планират продажба на активите си в Румъния, България, Турция и Полша. Целта им е да се концентрират върху пазара в Чехия, заяви генералният директор на компанията Даниел Денеш, цитиран от Аджерпрес и "24 часа".
В България ЧЕЗ вече води преговори с Еврохолд (Eurohold), за да продаде активите си, припомниха от ръководството на ЧЕЗ след като имаше неуспешен опит за продажба към друга българска компания миналата година.
"В рамките на тази нова стратегия искаме да напуснем България през следващите години. Обмисляме и изтегляне от Румъния, от Турция, смятаме да напуснем и Полша, където имаме две топлоцентрали на въглища, за да намалим емисиите на въглероден диоксид на групата", заяви Денеш в интервю за в. "Хосподарске новини", цитирани от R.
По думите на Бенеш продажбата на тези активи би донесла на компанията "десетки милиарди крони".
Той напомни, че ЧЕЗ цели да увеличи оперативната си печалба до 75 милиарда крони (3,26 милиарда долара) в периода 2024-2025 г. от 49,5 милиарда крони през 2018 г.
През 2005 г. в Румъния ЧЕЗ купи бившия филиал за дистрибуция и доставка на електроенергия Електрика Олтения (Electrica Oltenia). Групата притежава и най-големия вятърен парк в Европа с мощност 600 мегавата във Фънтънеле-Коджалак.
Чешката компания обяви, че новата й стратегия ще се концентрира върху ядрени и базирани на въглища проекти. Те ще предоставят модернизация на дистрибуцията и подобряване на бизнес енергийните услуги в Чехия и съседните страни.
Готови са да предоставят всички необходими документи на КФН
Припомняме, на 30 ноември 2018 г. изтече крайният срок за закупуване на електроразпределителната компания ЧЕЗ, но от Инерком не бяха превели парите. Информацията бе от централата на компанията в Прага.
В края на ноември 2018 стана ясно, че собственикът на "Инерком" Гинка Върбакова влиза в управлението на ЧЕЗ България.
ядрени и въглищни проекти,
продажба на бизнеса,
Начало / Икономика / Енергетика / От ЧЕЗ планират продажба на активите си в България, Румъния, Турция и Полша